
ΕΦΗΜΕΡΙΣ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ ^ 
9 ΙΑΝΟΥΑΡΙΟΥ 1989 


ΤΕΥΧΟΣ ΠΡΩΤΟ 


Δ ΙΑΤΑΓΜΑΤ Α 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 17 

Αναλυτικό Πρόγραμμα του μαθήματος της Γεωγραφίας των Ε' 
και ΣΤ τάξεων του Δημοτικού Σχολείου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 (παρ. 11, περίπτωση ε), 24 
παράγραφ. 2 περίπτωση γ του Ν. 1566/85. 

2. Τις αριθμ. 27/87 και 28/87 προτάσεις του Παιδαγωγικού 
Ινστιτούτου. 

3. Την αριθμ. 638/1988 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας -και 
Θρησκευμάτων, αποφασίζουμε: 

Άρθρο 1 

Αναλυτικό πρόγραμμα του μαθήματος της Γεωγραφίας των Ε’ 
και ΣΤ’ τάξεων του Δημοτικού Σχολείου 

ΣΚΟΠΟΣ: Σκοπός του μαθήματος της Γεωγραφίας είναι: 

ΑΝΑΛΥΤΙΚΟ ΠΡΟΓΡΑΜΜΑ ΓΕΩΓΡΑΦΙΑΣ 
Ε’ και ΣΤ’ τάξεων 

α) Να γνωρίσουν οι μαθητές, στο επίπεδο που η ηλικία τους το 
επιτρέπει, το άμεσο και ευρύτερο περιβάλλον από γεωφυσική 
άποψη και ως χώρο δραστηριότητας του ανθρώπου και να κατα¬ 
νοήσουν την αλληλεξάρτηση που υπάρχει ανάμεσα στο γεωφυ¬ 
σικό περιβάλλον και τον άνθρωπο, καθώς και ανάμεσα στις αν¬ 
θρώπινες ομάδες σε παγκόσμια κλίμακα. 

β) Να συνειδητοποιήσουν ότι στην εποχή μας τα προβλήματα 
που αντιμετωπίζει η ανθρωπότητα είναι κοινά και ότι μπορούν να 
λυθούν με τη συλλογική προσπάθεια, τη συνεργασία και την αλ¬ 
ληλεγγύη των λαών. 

γ) Να καλλιεργήσουν την αγάπη προς την πατρίδα τους και να 
αποκτήσουν θετική στάση απέναντι στις πανανθρώπινες αξίες και 
στους άλλους λαούς. 

δ) Να αποκτήσουν θετικές στάσεις απέναντι στο μάθημα, όπως 
είναι η ερευνητική διάθεση, η επίμονη αναζήτηση πληροφοριών, 
η αντικειμενική τεκμηρίωση κ.τ.λ. και να αναπτύξουν και να καλ¬ 
λιεργήσουν ικανότητες και δεξιότητες που είναι σύμφυτες με τη 
φύση του μαθήματος και αποτελούν ταυτόχρονα διαδικασίες μά¬ 
θησης. 

II. ΠΛΑΙΣΙΟ ΠΕΡΙΕΧΟΜΕΝΟΥ 


Α. ΓΕΝΙΚΑ ΓΙΑ ΤΗ ΓΗ 

1. Εισαγωγικά: Η εξάπλωση του ανθρώπου πάνω στη γη (εξε¬ 
λικτικά) - νεότερες και σύγχρονες εξερευνήσεις. 2. Η γη: επιφά¬ 
νεια της γης, ξηρά, θάλασσα, ήπειροι, ωκεανοί, ανάγλυφο της 
γης. 3. Προσανατολισμός πάνω στη γη - παράσταση της επιφά- 
νειάς της: πυξίδα, χάρτης, ανάγνωση και χρήση του χάρτη, ιση¬ 
μερινός, μεσημβρινοί, γεωγραφικό μήκος, γεωγραφικό πλάτος. 

4. Η γη στο διάστημα: η γη ως ουράνιο σώμα, το πλανητικό μας 
σύστημα, κινήσεις της γης, ημερονύκτιο, εποχές, στοιχεία για τον 
ήλιο και τη σελήνη. 5. Ατμόσφαιρα: καιρός - κλίμα. Το κλίμα 
της γης - ζώνες της γης. 

Β. ΓΕΩΦΥΣΙΚΗ ΕΞΕΤΑΣΗ ΤΗΣ ΓΗΣ 

1. Γεωφυσική εξέταση της γης γενικά, κατά ηπείρους και πε- 
ριοχές. 

Όροι - πεδιάδες - ποταμοί, νησιωτικά συμπλέγματα, έρημοι 
κτλ. Οικοσυστήματα μεγάλης οικολογικής σημασίας, λ.χ. Αμα¬ 
ζόνιος. 

2. Αλλαγές στην επιφάνεια της γης: Βασικά γεωολογικά στοι¬ 
χεία, σεισμοί ηφαίστεια, η δύναμη του ανέμου και του νερού. 

3. Θέση και γεωφυσική εξέταση της Ελλάδας σε σχέση με το 
μεσογειακό χώρο και συγκριτικά με παγκόσμια δεδομένα. 

Γ. Η ΖΩΗ ΤΟΥ ΑΝΘΡΩΠΟΥ ΣΕ ΔΙΑΦΟΡΕΤΙΚΑ ΦΥΣΙΚΑ 
ΠΕΡΙΒΑΛΛΟΝΤΑ 

1. Τα βασικότερα οικοσυστήματα: έρημες, πολικές χώρες, εύ¬ 
κρατες χώρες κτλ. 

2. Η ζωή του ανθρώπου στην έρημο, στις πολικές, στις εύκρα¬ 
τες και στις τροπικές χώρες (Παραδειγματικά) - προσαρμογή του 
ανθρώπου στους κλιματολογικούς και γεωφυσικούς όρους κάι 
εξεύρεση τρόπων και τεχνικών για την ικανοποίηση βασικών 
αναγκών - Προοπτικές. 

Δ. ΛΑΟΙ ΚΑΙ ΚΡΑΤΗ (ΑΝΘΡΩΠΟΓΕΩΓΡΑΦΙΑ) 

1. Η γη ως χώρος ζωής του ανθρώπου - κατανομή του πληθυ¬ 
σμού της γης: πληροφορίες για την εξέλιξη του πληθυσμού της 
γης - κατανομή - πυκνότητα - φυλές - πολιτισμοί - μεταναστεύ¬ 
σεις - αποικιοκρατία - σημερινή κατάσταση - παράλληλα στοιχεία 
για την Ελλάδα. 

2. Πολιτική εξέταση: τα κράτη της γης κατά ηπείρους και πε¬ 
ριοχές (γενικά και παραστατικά). Φυλές - πολιτισμοί. 

3. Πολιτική και πολιτιστική εξέταση της Ελλάδας (σύντομα). 

4. Η Κύπρος 

5. Ο απόδημος Ελληνισμός. 

Ε. ΠΛΟΪΤόη ΑΡΑΓΩΓΙΚΕΣ ΠΗΓΕΣ ΤΗΣ ΓΗΣ - ΠΗΓΕΣ 
ΕΝΕΡΓΕΙΑΣ 

1. Παραγωγή βασικής τροφής της ανθρωπότητας. 

α) Γεωργία: εκμετάλλευση της γης - βάσεις ανάπτυξης της γε¬ 
ωργίας - κυριότερες περιοχές παραγωγής βασικών γεωργικών 
προϊόντων στον κόσμο (σιτάρι, ρύζι, σόγια). Αναφορά και σε άλλα 
γεωργικά προϊόντα λ.χ. ζάχαρη, λαχανικά, φρούτα, έλαια. Η κα¬ 
τανάλωση σε όλο τον κόσμο (στατιστικά συγκριτικά δεδομένα). Η 
γεωργική παραγωγή στην Ελλάδα (γενικά- συγκριτικά στοι- 
χεία). 

β) Κτηνοτροφία: κατά την έννοια της παραγράφου Ια. 

γ) Αλιεία: το ίδιο. 

2. Παραγωγή βιομηχανικών προϊόντων. Προϋποθέσεις και 
ανάπτυξη της βιομηχανίας. Παγκόσμια στατιστικά δεδομένα για 
τη βιομηχανία. Τα μεγάλα βιομηχανικά κράτη και οι μεγάλες 
βιομηχανικές περιοχές του κόσμου. .Παραγωγή βιομηχανικών 
προϊόντων, μεταφορά και κατανάλωση. Η βιομηχανική παρα¬ 
γωγή στην Ελλάδα. 

3. Πηγές ενέργειας: πετρέλαιο (παραγωγή-μεταφορά- 
κατανάλωση σε διεθνή κλίμακα), γαιάνθρακες, φυσικό αέριο, 
ηλεκτρισμός-μεγάλα φράγματα. 

Στατιστικά δεδομένα. Πηγές ενέργειας στην Ελλάδα. 

ΣΤ. ΣΥΓΚΟΙΝΩΝΙΕΣ - ΜΕΤΑΦΟΡΕΣ -ΕΜΠΟΡΙΟ 

1. Συγκοινωνίες και μεταφορές σε διεθνή κλίμακα, μεγάλα 
έργα, ανάπτυξη μέσων συγκοινωνίας και μεταφορών. Οι συγκοι¬ 
νωνίες και οι μεταφορές στην Ελλάδα. Σύνδεση της Ελλάδας με 
τον άλλο κόσμο. 

2. Διεθνές εμπόριο: εισαγωγές - εξαγωγές σε διεθνή κλίμακα. 

Εισαγωγές καί εξαγωγές της Ελλάδας. 

Ζ. ΜΕΓΑΛΑ ΠΡΟΒΛΗΜΑΤΑ ΤΗΣ ΑΝΘΡΩΠΟΤΗΤΑΣ 

1. Υπερπληθυσμός και υπανάπτυξη: πείνα, υγεία, εκπαί¬ 
δευση. 

2. Μόλυνση και καταστροφή του περιβάλλοντος. 

3. Στρατιωτικοί και πολιτικοί συνασπισμοί: κίνδυνοι κατα¬ 
στροφής της ανθρωπότητας από τα πυρηνικά όπλα (Σε όλα τα θέ¬ 
ματα θα γίνει αναφορά στους διεθνείς οργανισμούς και στα ελλη¬ 
νικά δεδομένα). 

Η ΕΛΛΑΔΑ ΣΤΟΝ ΚΟΣΜΟ 

Ο ρόλος της Ελλάδας στη Μεσόγειο. Σχέσεις (εμπορικές, πολι¬ 
τικές και πολιτιστικές) της Ελλάδος με τις μεσογειακές χώρες και 
τις χώρες της Μέσης Ανατολής. Η Ελλάδα και η Ευρώπη. ΕΟΚ. 

III. ΟΡΓΑΝΩΣΗ ΤΟΥ ΠΕΡΙΕΧΟΜΕΝΟΥ ΚΑΤΑ ΓΕΝΙΚΕΣ 
ΕΝΟΤΗΤΕΣ ΚΑΙ ΚΑΤΑΤΑΞΗ ΤΟΥΣ ΚΑΤΑ ΤΑΞΗ 

ΠΕΜΠΤΗ ΤΑΞΗ 

Α. Η ΓΗ 

Β. ΓΕΩΦΥΣΙΚΗ ΕΞΕΤΑΣΗ ΤΗΣ ΓΗΣ 

Γ. Η ΓΗ ΩΣ ΧΩΡΟΣ ΖΩΗΣ ΤΟΥ ΑΝΘΡΩΠΟΥ 

Δ. ΛΑΟΙ ΚΑΙ ΚΡΑΤΗ ΤΗΣ ΓΗΣ 

Ε. Ο ΕΛΛΗΝΙΣΜΟΣ 

ΕΚΤΗ ΤΑΞΗ 

Α. Η ΓΗ 

Β. ΠΩΣ ΕΚΜΕΤΑΛΛΕΥΕΤΑΙ Ο ΑΝΘΡΩΠΟΣ ΤΟ ΠΕΡΙ¬ 
ΒΑΛΛΟΝ 

Γ. ΣΥΓΚΟΙΝΩΝΙΕΣ - ΜΕΤΑΦΟΡΕΣ - ΕΜΠΟΡΙΟ 
(ΑΝΤΑΛΛΑΓΕΣ) 

Δ. ΜΕΓΑΛΑ ΠΡΟΒΛΗΜΑΤΑ ΤΗΣ ΑΝΘΡΩΠΟΤΗΤΑΣ 

Ε. Η ΕΛΛΑΔΑ ΚΑΙ Ο ΚΟΣΜΟΣ 

IV. ΠΡΟΓΡΑΜΜΑ ΠΕΜΠΤΗΣ ΤΑΞΗΣ 

Α. ΕΠΙΔΙΩΞΕΙΣ ΓΕΝΙΚΩΝ ΕΝΟΤΗΤΩΝ 

Α. Η ΓΗ 
Οι μαθητές: 

Προσεγγίζουν βασικές έννοιες που αναφέρονται στον πλανήτη 
γη και αποκτούν βασικές γνώσεις για τη διαμόρφωση της επιφά¬ 


νειας της και για την προσπάθεια του ανθρώπου να την εξερευνή- 
σει και να την κατακτήσει. 

Μαθαίνουν να χρησιμοποιούν το χάρτη και να αντλούν απ’ αυ¬ 
τόν τις απαραίτητες πληροφορίες. 

Συσχετίζουν τους βασικούς όρους που επηρεάζουν το κλίμα 
της γης και επισημαίνουν τα κυριότερα οικοσυστήματα πάνω σ’ 
αυτή. 

Β. ΓΕΩΦΥΣΙΚΗ ΕΞΕΤΑΣΗ ΤΗΣ ΓΗΣ 

Οι μαθητές: 

Γνωρίζουν τη γη απο γεωφυσική άποψη, συνολικά και κατά 
περιοχές. 

Αποκτούν βασικές γνώσεις για οριακές περιοχές της γης (οι¬ 
κοσυστήματα), οι οποίες προσδιορίζονται από ιδιαίτερους γεωφυ¬ 
σικούς και κλιματολογικούς όρους. 

Ολοκληρώνουν τις γνώσεις τους σχετικά με τη γεωφυσική εξέ¬ 
ταση της Ελλάδας. 

Αναπτύσσουν και καλλιεργούν ικανότητες και δεξιότητες, 
ώστε να μπορούν να προσανατολίζονται στο χώρο, να αναζητούν 
τις σχέσεις και τις εξαρτήσεις των γεωγραφικών δεδομένων, να 
παρατηρούν, να περιγράφουν, να αναλύουν, να συγκρίνουν, να τα¬ 
ξινομούν και να ερμηνεύουν γεωγραφικά δεδομένα, να κατανοούν 
και να ερμηνεύουν δεδομένα χαρτών, γραφικών παραστάσεων, 
στατιστικών πινάκων κτλ., να απεικονίζουν γεωγραφικά δεδο¬ 
μένα και να κάνουν ορθή χρήση των πηγών. 

Παρατήρηση: Η επιδίωξη αυτή ισχύει για όλες τις γενικές ενό¬ 
τητες και τα θέματα διδασκαλίας. 

Γ. Η ΓΗ ΩΣ ΧΩΡΟΣ ΖΩΗΣ ΤΟΥ ΑΝΘΡΩΠΟΥ 

Οι μαθητές: 

Επεξεργάζονται πληροφορίες για τη συνεχή αύξηση και την 
κατανομή του πληθυσμού πάνω στη γη και συνειδητοποιούν ότι ο 
γήινος χώρος δεν είναι απεριόριστος για τον πληθυσμό της γης. 

Κατανοούν, με την ανάλυση συγκεκριμένων παραδειγμάτων, 
ότι οι γεωφυσικοί και κλιματολογικοί όροι του περιβάλλοντος 
επηρεάζουν τη ζωή του ανθρώπου και ότι ο άνθρωπος έχει επι¬ 
νοήσει, κατά περίπτωση, τενχικές που επιτρέπουν την προσαρ¬ 
μογή της ζωής του σε διάφορα φυσικά περιβάλλοντα. 

Συσχετίζουν τη ζωή σε διάφορες περιοχές της γης με αυτή στη 
χώρα της. 

Δ. ΛΑΟΙ ΚΑΙ ΚΡΑΤΗ ΤΗΣ ΓΗΣ 

Οι μαθητές: 

Αναζητούν τους λόγους της ανισομερούς κατανομής του πλη¬ 
θυσμού πάνω στη γη και επεξεργάζονται πληροφορίες για τις φυ¬ 
λές της γης και τους κυριότερους πολιτισμούς. 

Συνειδητοποιούν ότι οι λαοί είναι οργανωμένοι σε κράτη και 
μαθαίνουν, παραστατικά, βασικά στοιχεία για τους λαούς και τα 
κράτη της γης, 

Αποκτούν θετική στάση απέναντι στους άλλους λαούς και εκτι¬ 
μούν τη σημασία που έχει για την ανθρωπότητα η διεθνής κατα¬ 
νόηση και συνεργασία. 

Ε. Ο ΕΛΛΗΝΙΣΜΟΣ 

Οι μαθητές: 

Ολοκληρώνουν τις γνώσεις τους για την πολιτική οργάνωση 
του ελληνικού κράτους. 

Κατανοούν την πολιτιστική δραστηριότητα του ελληνισμού, 
μέσα και έξω από την Ελλάδα, και εκτιμούν τα αποτελέσματα 
της δραστηριότητας αυτής. 

Ταυτίζονται με τις τύχες του τόπου τους και συναισθάνονται 
την ευθύνη που έχουν ως μέλη της ελληνικής κοινωνίας και ως 
φορείς της πολιτιστικής παράδοσης της φυλής τους. 

Β. ΑΝΑΛΥΣΗ ΓΕΝΙΚΩΝ ΕΝΟΤΗΤΩΝ 


ΓΕΝΙΚΕΣ ΕΝΟΤΗΤΕΣ 
ΜΕΡΙΚΟΤΕΡΕΣ ΕΝΟΤΗΤΕΣ 

ΣΤΟΧΟΙ ΜΕΡΙΚΟΤΕΡΩΝ ΕΝΟΤΗΤΩΝ 

ΘΕΜΑΤΙΚΟ ΠΕΡΙΕΧΟΜΕΝΟ 


Α. Η ΓΗ 

1. Μαθαίνουμε για τη γη 


2. Πώς προσανατολιζόμαστε 
πάνω στη γη 


3. Η ατμόσφαιρα - το κλίμα της 

γης 


Β. ΓΕΩΦΥΣΙΚΗ ΕΞΕΤΑΣΗ 
ΤΗΣ ΓΗΣ 

1. Αλλαγές στην επιφάνεια της 

γης 


2. Το ανάγλυφο της γης - Γεω¬ 
φυσική εξέταση της γης 


Οι μαθητές: 

- Αποκτούν βασικές γνώσεις για το πώς και γιατί ο 
άνθρωπος από τους αρχαίους χρόνους μέχρι σήμερα 
εξερεύνησε και κατέκτησε τη γη. 

- Συνειδητοποιούν ότι η εξερεύνηση της γης συνεχί¬ 
ζεται και σήμερα υπό διαφορετικούς όρους (τεχνολο¬ 
γία) και για παρεμφερείς ή άλλους σκοπούς. 

- Προσεγγίζουν βασικές έννοιες που αναφέρονται 
στον πλανήτη γη και αποκτούν βασικές γνώσεις για 
τη διαμόρφωση της επιφάνειάς της, επεξεργαζόμενοι 
προς το σκοπό αυτό διάφορους χάρτες και άλλα γεω¬ 
γραφικά δεδομένα και παραστατικά. 

- Αποκτούν τα απαραίτητα κίνητρα και τη διάθεση 
να ασχοληθούν δημιουργικά με το μάθημα και να 
διευρύνουν τις γνώσεις τους για τη γη και τη ζωή του 
ανθρώπου πάνω σ’ αυτή. 

Οι μαθητές: 

- Προσανατολίζονται πάνω στη γη με τη βοήθεια της 
πυξίδας και του χάρτη και είναι σε θέση να εντοπίσουν 
τη θέση ενός τόπου της γης σε σχέση με τους άλλους. 

- Γίνονται ικανοί να διαβάζουν χάρτες διαφόρων ει¬ 
δών να οιντλούν απ’ αυτούς πληροφορίες και με τη 
βοήθειά τους να επεξεργάζονται και να ερμηνεύουν 

' διάφορα γεωγραφικά δεδομένα. 

Οι μαθητές: 

- Αποκτούν βασικές γνώσεις για τη σύσταση της 
ατμόσφαιρας και συνειδητοποιούν τη σημασία της για 
την ύπαρξη ζωής στη γη. 

- Κατανοούν την έννοια του κλίματος και γνωρίζουν 
τους βασικούς κλιματολογικούς όρους που επηρεά¬ 
ζουν το κλίμα της γης. 

’ - Αντλούν πληροφορίες από κλιματολογικούς χάρ¬ 
τες, διαγράμματα κλίματος κ.λπ. και επεξεργάζονται 
σχετικά δεδομένα. 

Οι μαθητές: 

- Αποκτούν στοιχειώδεις γνώσεις για την επίδραση 
των ενδογενών δυνάμεων της γης στη διαμόρφωση 
της επιφάνειάς της. 

- Κατανοούν, στην έκταση που επιτρέπει το επίπεδο 
εξέλιξής τους, τα αίτια που προκαλούν τους σεισμούς 
και τα ηφαίστεια και επισημαίνουν τις συνέπειες που 
έχουν τα φαινόμενα αυτά για τον άνθρωπο. 

- Αποκτούν τη διάθεση και τη θέληση να συμπαρί- 
στανται και να βοηθούν τους συνανθρώπους τους που 
πλήττονται από τις φυσικές καταστροφές. 

Οι μαθητές: 

- Αποκτούν καταρχήν συνολική εικόνα του (ανάγλυ¬ 
φου της γης και εντοπίζουν τα βασικότερα στοιχεία 
του, χρησιμοποιώντας σχετικούς χάρτες, εικόνες, 
φωτογραφίες κ.λπ. 

- Εξετάζουν με τη βοήθεια γενικών χαρτών τη γη 
από γεωφυσική άποψη κατά ηπείρους και κατά περιο¬ 
χές· 

- Χρησιμοποιούν διάφορους χάρτες, γραφικές παρα¬ 
στάσεις, διαγράμματα, φωτογραφίες κ.λπ. και αξιο- 
ποιούν πρόσθετες πληροφορίες για να εντοπίσουν, πα¬ 
ρατηρήσουν, περιγράφουν, απεικονίσουν, επεξεργα¬ 
στούν, συγκρίνουν και κατανοήσουν τα σχετικά γεω¬ 
γραφικά δεδομένα. 


- Ο άνθρωπος εξερευνά και κατακτά τη γη: 

Οι αντιλήψεις του ανθρώπου για το σχήμα και την 
έκταση της γης από την αρχαία εποχή μέχρι σήμερα 

- η εξάπλωση του ανθρώπου πάνώ στη γη (αποκά¬ 
λυψη του νέου κόσμου - νεότερες εξερευνήσεις) - σύγ¬ 
χρονες εξερευνήσεις - σκοπός των εξερευνήσεων αυ¬ 
τών. 

- Η γη: η διαμόρφωση της επιφάνειας της γης (ξηρά 

- θάλασσα - ήπειροι - ωκεανοί - ανάγλυφο της γης) 

- παραστατικά και αριθμητικά στοιχεία. 


- Πώς παριστάνουμε τη γη και πώς προσανατολιζό¬ 
μαστε πάνω σ’ αυτή: υδρόγειος σφαίρα - χάρτης - 
ανάγνωση και χρήση του χάρτη - είδη χαρτών - γε¬ 
ωγραφικό μήκος και πλάτος - πυξίδα - εφαρμο¬ 
γές. 


Η ατμόσφαιρα και το κλίμα της γης: Η ατμόσφαιρα 
ως προϋπόθεση για την ύπαρξη της ζωής πάνω στη 
γη - μεταβολές στην ατμόσφαιρα (καιρός κλίμα) - το 
κλίμα της γης με βάση κυρίως τον παράγοντα θερμό¬ 
τητα - ζώνες της γης, βλάστηση (γενική παρου¬ 
σίαση). 


- Σεισμοί - ηφαίστεια: βασικά γεωλογικά στοιχεία 
για τη γη - αλλαγές στην επιφάνεια της γης εξαιτίας 
των σεισμών και των ηφαιστείων - συνέπειες των αλ¬ 
λαγών αυτών για τον άνθρωπο - αλλαγές που συμ¬ 
βαίνουν από άλλες δυνάμεις (άνεμοι - νερό). 


-Το ανάγλυφο της γης: μεγάλες οροσειρές - πεδιά¬ 
δες - κοιλάδες - ποταμοί - νησιωτικά συμπλέγματα 

- βυθός θαλασσών κ.λπ. (συνολική και γενική παρου¬ 
σία της γης) 

- Ευρώπη και Ασία (Ευρασία): γεωφυσική εξέταση 
γενικά και κατά μεγάλα γεωφυσικά σύνολα (περιο¬ 
χές) σε σχέση με τις κλιματολογικές συνθήκες, τα 
νερά και τη βλάστηση (παραστατικοί χάρτες - αριθ¬ 
μητικά δεδομένα - συγκρίσεις) - πληροφορίες για τα 
κυριότερα οικοσυστήματα σε σχέση με τις συνθήκες 
ζωής σε αυτά, (παραδειγματικά). Η Κύπρος. 

- Αφρική - Ωκεανία - Αμερική - Ανταρκτική: Κατά 
την έννοια της παραγρ. 2.2. 

3. Η Ελλάδα 


Γ.ΗΓΗ ΩΣ ΧΩΡΟΣ ΖΩΗΣ 
ΤΟΤ ΑΝΘΡΩΠΟΥ 
1. Ο πληθυσμός της γης 


2. Η ζωή του ανθρώπου σε δια¬ 
φορετικά φυσικά περιβάλλοντα 


Δ. ΛΑΟΙ ΚΑΙ ΚΡΑΤΗ ΤΗΣ 
ΓΗΣ 

1. Λαοί και κράτη 


ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ) 


- Αποκτούν την έφεση και την ερευνητική διάθεση να 
ασχοληθούν περαιτέρω μόνοι τους με τα σχετικά θέ¬ 
ματα και να διευρύνουν τις γνώσεις τους. 

Οι μαθητές: 

- Ορίζουν τη θέση της Ελλάδας στον παγκόσμιο 
χώρο και ειδικότερα στο χώρο της Μεσογείου και 
αναλύουν τους παράγοντες που καθορίζουν τη σπου- 
δαιότητα της θέσης αυτής. 

- Ολοκληρώνουν τις γνώσεις τους σχετικά με τη γε¬ 
ωφυσική διαμόρφωση του ελλαδικού χώρου και το 
κλίμα και κατανοούν τη σημασία των παραγόντων 
αυτών για τη ζωή του ελληνικού λαού. 

Οι μαθητές: 

- Επεξεργάζονται πληροφορίες για το σημερινό πλη¬ 
θυσμό της γης και διαπιστώνουν ότι μεγάλη συγκέ¬ 
ντρωση πληθυσμού έχουμε σε ορισμένες περιοχές της 

της- 

- Ερμηνεύουν το φαινόμενο αυτό, συσχετίζοντας τα 
νέα δεδομένα με όσα έμαθαν για τα σπουδαιότερα οι¬ 
κοσυστήματα της γης. 

- Ενδιαφέρονται να μάθουν για τον τρόπο ζωής του 
ανθρώπου σε περιοχές με διαφορετικούς γεωφυσικούς 
και κλιματολογικούς όρους. 

Οι μαθητές: 

- Επεξεργάζονται πληροφορίες για τη ζωή ανθρώπι¬ 
νων ομάδων σε διαφορετικά φυσικά περιβάλλοντα και 
τη·συσχετίζουν με.τις γεωφυσικές και κλιματολογικές 
συνθήκες που επικρατούν σ’ αυτά: 

- Κατανοούν, με την ανάλυση συγκεκριμένων παρα¬ 
δειγμάτων, τους λόγους που αναγκάζουν τον άν¬ 
θρωπο να προσαρμόσει τη ζωή του στις συνθήκες αυ¬ 
τές και γνωρίζουν τους τρόπους και τις τεχνικές που 
επινόησε ο άνθρωπος, παλαιότερα και σήμερα, για το 
σκοπό αυτό 

- Συγκρίνουν τον τρόπο ζωής του οινθρώπου σε δια¬ 
φορετικά φυσικά περιβάλλοντα και διακρίνουν το φυ¬ 
σικό από το τεχνητό περιβάλλον. 


Οι μαθητές: 

- Αποκτούν βασικές γνώσεις για τις φυλές της γης, 
τους σπουδαιότερους πληθυσμούς, τις θρησκείες 
κ.τ.λ. και επισημαίνουν τη γεωγραφική τους κατα¬ 
νομή. 

- Εξετάζουν τη γη από πολιτική άποψη συνολικά, 
καθώς και κατά ηπείρους και περιοχές, δίνοντας με¬ 
γαλύτερη έμφαση στην Ευρώπη και στο χώρο της 
Μεσογείου. 

- Χρησιμοποιούν χάρτες και’άλλο σχετικό υλικό και 
αξιοποιούν πληροφορίες για να γνωρίσουν και να κα¬ 
τανοήσουν, στην έκταση που μπορούν, διάφορα δεδο¬ 
μένα και προβλήματα σχετικά με τη σημερινή πολι¬ 
τική κατάσταση της ανθρωπότητας. 

- Αποκτούν θετική στάση απένανστι στους άλλους 
λαούς, εκτιμούν τη σημασία που έχει η διεθνής κατα¬ 
νόηση και συνεργασία των λαών και ενστερνίζονται τα 
ανθρωπιστικά και δημοκρατικά ιδεώδη. 

- Αποκτούν την έφεση και την ερευνητική διάθεση να 
ασχοληθούν περαιτέρω και μόνοι τους με τα θέματα 
αυτά. 


- Η Ελλάδα: θέση και γεωφυσική εξέταση της Ελλά¬ 
δας - κλίμα (γενικά και παραστατικά) γεωγραφικά 
διαμερίσματα. 


- Η γη ως κατοικία του ανθρώπου: στοιχεία για τον 
πληθυσμό της γης (εξελικτικά) κατανομή - πυκνό¬ 
τητα πληθυσμού - γεωφυσικές και κλιματολογικές 
συνθήκες σε σχέση με την κατανομή του πληθυσμού 
(γενικά - παραστατικά). 


- Η ζωή του ανθρώπου στην έρημο: κλίμα - έδαφος 
(ξηρασία - έλλειψη νερού - περιοδική και περιορι¬ 
σμένη βλάστηση - ζώα - οάσεις). Τρόποι και τεχνι¬ 
κές προσαρμογής του ανθρώπου στις συνθήκες αυτές 
για την ικανοποίηση βασικών αναγκών του - προο¬ 
πτικές του μέλλοντος. . 

- Η ζωή του ανθρώπου στις πολικές χώρες: κλίμα - 
πολική νύχτα - ζώα - βλάστηση. Τρόποι και τεχνικές 
προσαρμογής του ανθρώπου για την αντιμετώπιση 
βασικών αναγκών, (κατοικία - ασχολίες κατοί¬ 
κων). 

- Η ζωή του ανθρώπου στα τροπικά δάση: κλίμα - 
φυσικό περιβάλλον - δυνατότητες για τη ζωή του αν¬ 
θρώπου κατά την έννοια των προηγούμενων παρα¬ 
γράφων. 

- Η ζωή του ανθρώπου στις εύκρατες χώρες: κλίμα - 
έδαφος - αξιοποίηση του εδάφους για την παραγωγή 
βασικών αγαθών (γεωργία - κτηνοτροφία - κατοικία 

- ενδυμασία). Ανάλυση παραδειγμάτων από την Ελ¬ 
λάδα και από άλλες περιοχές λ.χ. πώς ζει ένας αμπε¬ 
λουργός στην Κρήτη κ.τ.λ. 

- Φυλές - θρησκείες - κυριότεροι πολιτισμοί: αριθ¬ 
μητικά στοιχεία - κατανομή - πληροφορίες για τους 
σπουδαιότερους πολιτισμούς - ιστορικά στοιχεία (γε¬ 
νικά και παραστατικά) 

- Τα κράτη: συνολική και γενική εξέταση για όλη τη 
γη με τη βοήθεια χαρτών - τα μεγαλύτερη κράτη - 
πληθυσμός - πρωτεύουσες. 

- Τα κράτη κατά ηπείρους και περιοχές: γενικά στοι¬ 
χεία για τα κράτη κατά ηπείρους και κατά περιοχές - 
παραστατικοί χάρτες - βασικές πληροφορίες. Διεξο- 
δικότερη εξέταση των κρατών της Ευρώπης και του 
χώρου της Μεσογείου. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Ο Ελληνισμός Οι μαθητές: - Το ελληνικό κράτος: πληθυσμός (εξελικτικά) πυ- 

- Ολοκληρώνουν τις γνώσεις τους για την οργάνωση κνότητα - αστικός πληθυσμός - ημιαστικός - αγρο- 

και τη διοίκηση του ελληνικού κράτους. τικός - πολίτευμα - διοικητική διαίρεση της χώρας 

- Επεξεργάζονται σχετικές πληροφορίες για τον ελ- (νομοί). Γ '· 

ληνισμό της Κύπρου και συνειδητοποιούν τα προβλή- - Η Κύπρος: η ελληνικότητα της Κύπρου θέση - γε¬ 
μάτα που αντιμετωπίζει. ωμορφολογία - στοιχεία για τον πληθυσμό της - ει- 

- Συνειδητοποιούν την προσφορά του ελληνικού πολι- σβολή των Τούρκων - κατεχόμενα εδάφη - προβλή- 
τισμού στην ανθρωπότητα και εκτιμούν τη σημερινή ματα. 

πολιτιστική δραστηριότητα του ελληνισμού. . - Ο ελληνικός πολιτισμός: στοιχεία για τον ελληνικό 

- Συναισθάνονται την ευθύνη που έχουν ως μέλη μιας πολιτισμό (εξελικτικά) - ο ελληνικός πολιτισμός βάση 
δημοκρατικής ελληνικής κοινωνίας και ως φορείς της του δυτικού πολιτισμού, 

πολιτιστικής παράδοσης του ένθους τους. ' Η σήμερινή πολιτιστική δραστηριότητα του ελληνι¬ 

σμού. 

- Ο απόδημος ελληνισμός: στοιχεία για τον απόδημο 
ελληνισμό - Ελληνική γλώσσα - Ορθοδοξία - σχέ¬ 
σεις με τη Μητέρα Ελλάδα. 


V. ΠΡΟΓΡΑΜΜΑ ΕΚΤΗΣ ΤΑΞΗΣ 

Α. ΕΠΙΔΙΩΞΕΙΣ ΓΕΝΙΚΩΝ ΕΝΟΤΗΤΩΝ 
Α. Η ΓΗ 

Οι μαιθητές 

Προσεγγίζουν βασικές έννοιες που αναφέρονται στον πλα- 
νήτη γη και αποκτούν στοιχειώδεις γνώσεις για το πλανητικό 
μας σύστημα. 

Ολοκληρώνουν τις γνώσεις τους για τη γεωφυσική δια¬ 
μόρφωση της επιφάνειας της γης, δίνοντας έμφαση στη γεω¬ 
φυσική εξέταση της Ευρώπης και αναλύοντας τους γεωφυσι¬ 
κούς και κλιματολογικούς όρους που επηρεάζουν τη ζωή στο 
χώρο αυτό. 

Ολοκληρώνουν τις γνώσεις τους για τον πληθυσμό της 
γης και την πολιτική της διαίρεση και εξετάζουν διεξοδικό- 
τερα την Ευρώπη και τις χώρες της Μεσογείου από πολιτική 
άποψη. 

Αναπτύσσουν και καλλιεργούν ικανότητες και δεξιότητες, 
ώστε να μπορούν να αναζητούν τις σχέσεις και τις εξαρτήσεις 
των γεωγραφικών δεδομένων, να τα περιγράφουν, να τα 
αναλύουν, να τα συγκρίνουν, να τα ταξινομούν και να τα ερ¬ 
μηνεύουν· να κατανοούν και να ερμηνεύουν δεδομένα χαρ¬ 
τών, σχεδιαγραμμάτων, στατιστικών πινάκων κ.τ.λ., να 
απεικονίζουν γεωγραφικά δεδομένα και να χρησιμοποιούν 
και να αξιοποιούν ορθά τις σχετικές πηγές. 

Παρατήρηση: Η επιδίωξη αυτή ισχύει για όλες τις γενι¬ 
κές ενότητες και για όλα τα θέματα διδα¬ 
σκαλίας. 

Β. ΠΩΣ Ο ΑΝΘΡΩΠΟΣ ΕΚΜΕΤΑΛΛΕΥΕΤΑΙ ΤΟ ΠΕ¬ 
ΡΙΒΑΛΛΟΝ 

Οι μαθητές: 

Αποκτούν βασικές γνώσεις για το πως ο άνθρωπος εκμε¬ 
ταλλεύεται το φυσικό περιβάλλον σε παγκόσμια κλίμακα και 
συνειδητοποιούν ότι η ποσοτική και η ποιοτική διατροφή της 
ανθρωπότητας μπορεί να εξασφαλιστεί μόνο με την παρα¬ 
γωγή βασικών τροφών και τη δίκαιη κατανομή τους. 

•Επεξεργάζονται πληροφορίες σχετικά με τις προϋποθέσεις 
ανάπτυξης της γεωργίας και της βιομηχανίας και διαπιστώ¬ 
νουν ότι η μεγάλη παραγωγή γεωργικών και βιομηχανικών 
προϊόντων γίνεται σήμερα κυρίως σε ορισμένες περιοχές της 


Σύγκρίνουν τους τρόπους και τα διάφορα τεχνικά μέσα 
που χρησιμοποιούνται από περιοχή σε περιοχή της γης για 
την εκμετάλλευση των πλουτοπαραγωγικών πηγών και την 
παραγωγή αγαθών και κατανοούν ότι η παραγωγή στις πε¬ 
ριοχές αυτές επηρεάζει τη ζωή των κατοίκων όλης της υφη- 
λίου. 


Επεξεργάζονται και συσχετίζουν σχετικά δεδομένα που 
αφορούν την Ελλάδα. 

Γ. ΣΥΓΚΟΙΝΩΝΙΕΣ - ΜΕΤΑΦΟΡΕΣ - ΕΜΠΟΡΙΟ 

Οι μαθητές: 

Κατανοούν με την ανάλυση συγκεκριμένων παραδειγμά¬ 
των την αναγκαιότητα της επικοινωνίας και των ανταλλα¬ 
γών ανάμεσα στις διάφορες ανθρώπινες ομάδες και τους λα¬ 
ούς της γης και διαπιστώνουν ότι για την επικοινωνία αυτή 
χρειάζονται συγκοινωνιακά έργα και η ανάπτυξη μέσων συ¬ 
γκοινωνίας επικοινωνίας και μεταφορών. 

Γνωρίζουν τα κυριότερα συγκοινωνιακά δίκτυα που συνδέ¬ 
ουν τις διάφορες περιοχές της γης και κατανοούν μέσω αυ¬ 
τών τις σχέσεις που υπάρχουν ανάμεσα στις ανθρώπινες ομά¬ 
δες (εμπορικές, πολιτιστικές σχέσεις κ.τ.λ.). 

Επεξεργάζονται και συσχετίζουν σχετικά δεδομένα που 
αφορούν την Ελλάδα. 

Δ. ΜΕΓΑΛΑ ΠΡΟΒΛΗΜΑΤΑ ΤΗΣ ΑΝΘΡΩΠΟΤΗ¬ 
ΤΑΣ 

Οι μαθητές: 

Επεξεργάζονται πληροφορίες για τα μεγάλα προβλήματα 
που αντιμετωπίζει σήμερα η ανθρωπότητα, όπως είναι ο 
υπερπληθυσμός, η υπανάπτυξη, ο κίνδυνος πυρηνικής κατα¬ 
στροφής κ.τ.λ. 

Κατανοούν ότι τα προβλήματα αυτά αφορούν όλους τους 
λαούς της γης και ότι μπορούν να λυθούν με την ορθολογική 
αξιοποίηση των πλουτοπαραγωγικών πηγών της γης, τη 
διεθνή κατανόηση, τη συνεργασία και τη διεθνή ειρήνη. 

. Κατανοούν το σύγχρονο πρόβλημα της καταστροφής και 
της μόλυνσης του περιβάλλοντος, κάνοντας σχετικές αναφο¬ 
ρές και στη χώρα τους και ευαισθητοποιούνται σχετικά. 

Ε. Η ΕΛΛΑΔΑ ΚΑΙ Ο ΚΟΣΜΟΣ 

Οι μαθητές με βάση την εμπειρία και τη γνώση που απέ¬ 
κτησαν ως τώρα για τον κόσμο συνολικά: 

Κατανοούν και εκτιμούν τη θέση της Ελλάδας (γεωγρα¬ 
φική, οικονομική, πολιτική, πολιτιστική) σε συνάρτηση με τις 
εξελίξεις σ’ όλο τον κόσμο και ειδικότερα στο μεσογειακό και 
ευρωπαϊκό χώρο. 

Κατανοούν τα προβλήματα που αντιμετωπίζει η χώρα 
μας στα πλαίσια της σύγχρονης εξέλιξης και εκτιμούν τους 
τρόπους αντιμετώπισής τους. 

Ταυτίζονται με τις τύχες του τόπου τους, συναισθάνονται 
την ευθύνη που έχουν ως μέλη της ελληνικής κοινωνίας και 
ως φορείς της πολιτιστικής παράδοσης του λαού τους και ενι¬ 
σχύουν την βούλησή τους για τη συνέχισή της, ενώ παράλ¬ 
ληλα εκτιμούν τη σημασία που έχει η διεθνής κατανόηση'και 
συνεργασία. 

3. Πηγές ενέργειας 


Α. Η ΓΗ 

1. Μαθαίνουμε για τη γη 


2. Η γη ως χώρος ζωής 
του ανθρώπου 


Β. ΠΩΣ Ο ΑΝΘΡΩΠΟΣ 
ΕΚΜΕΤΑΛΛΕΥΕΤΑΙ ΤΟ 
ΠΕΡΙΒΑΛΛΟΝ 

1. Παραγωγή βασικών ει¬ 
δών διατροφής (γεωργία, 
κτηνοτροφία, αλιεία) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Οι μαθητές: 

Γνωρίζουν τις βασικές πηγές ενέργειας και 
διαπιστώνουν τη γεωγραφική τους κατανομή σε 
παγκόσμια κλίμακα, καθώς και την κατανομή 
της κατανάλωσής της. 

Κατανοούν ότι η ανάπτυξη και βελτίωση της 
ζωής του ανθρώπου εξαρτάται κατά ένα μεγάλο 
μέρος από την επάρκεια και το κόστος της διαθέ¬ 
σιμης ενέργειας. 

Ολοκληρώνουν τις γνώσεις τους για τις πηγές 
και τη χρήση της ενέργειας στη χώρα τους. 

Συνειδητοποιούν τα προβλήματα που αντιμε¬ 
τωπίζει σήμερα η ανθρωπότητα εξαιτίας της 
βιομηχανικής ανάπτυξης και εκτιμούν τη σημα¬ 
σία που έχει η ορθολογική χρήση του χώρου και 
η προστασία του περιβάλλοντος. 


- Πετρέλαιο - γαιάνθρακες - φυσικά αέρια: γε¬ 
ωγραφική κατανομή - τρόποι εκμετάλλευσης - 
αποθέματα - μεταφορά - κατανάλωση (στατι¬ 
στικά δεδομένα κ.τ.λ.). 

- Ηλεκτρική ενέργεια: τρόποι παραγωγής - με¬ 
γάλα φράγματα - δίκτυα μεταφοράς κ.τ.λ. 

- Πυρηνική ενέργεια: Αξιοποίηση της πυρηνικής 
ενέργειας - προβλήματα - κίνδυνοι. 

- Πηγές ενέργειας στην Ελλάδα: αξιοποίηση 
πηγών - στατιστικά δεδομένα - σημασία - προ¬ 
οπτικές. 

- Προβλήματα από τη βιομηχανική ανάπτυξη 
(σε ολόκληρο τον κόσμο και στην Ελλάδα): κατα¬ 
στροφή του περιβάλλοντος, μόλυνση ατμόσφαι¬ 
ρας και των νερών, χημικό νέφος μέτρα (βιολο¬ 
γικός καθαρισμός) κ.τ.λ. (παρουσίαση) και ανά¬ 
λυση συγκεκριμένων παραδειγμάτων. 


Β. ΑΝΑΛΥΣΗ ΓΕΝΙΚΩΝ ΕΝΟΤΗΤΩΝ 


Οι μαθητές: 

- Αποκτούν στοιχειώδεις γνώσεις για τον πλα- 
νήτη γη και για το ηλιακό μας σύστημα και κα¬ 
τανοούν, στο επίπεδο που η ηλικία τους το επι¬ 
τρέπει, ότι η εναλλαγή ημέρας και νύχτας καθώς 
και η εναλλαγή των εποχών είναι αντίστοιχα 
αποτέλεσμα των κινήσεων της γης. 

Ολοκληρώνουν τις γνώσεις τους για τη δια¬ 
μόρφωση της επιφάνειας και το κλίμα της γης 
και την εξετάζουν, -με τη βοήθεια γενικών και ει- Λ 
δικών χαρτών και άλλου υλικού, γενικά και 
κατά ηπείρους, από γεωφυσική άποψη. 

Ασκούνται περαιτέρω στήν ανάγνωση και τη 
χρήση του χάρτη. 

Αποκτούν κίνητρα και τη διάθεση να ασχολη¬ 
θούν δημιουργικά με το μάθημα, μέσα και έξω 
από το σχολείο. 

Οι μαθητές: 

Επεξεργάζονται πληροφορίες για τον πληθυ¬ 
σμό της γης και αποκτούν βασικές γνώσεις για 
τις κυριότερες ομάδες λαών, τους κυριότερους 
πολιτισμούς, τις θρησκείες κ.τ.λ. εντοπίζοντας 
με τη βοήθεια χαρτών τη γεωγραφική τους κα¬ 
τανομή. 

Εξετάζουν τη γη από πολιτική απόψη, γενικά 
και κατά ηπείρους, χρησιμοποιώντας για το 
σκοπό αυτό γεωπολιτικούς χάρτες και άλλο σχε¬ 
τικό υλικό. 

Αποκτούν θετική στάση απέναντι στους λα¬ 
ούς, εκτιμούν τη σημασία της συνεργασίας και 
της ειρηνικής συνύπαρξης των λαών και ενστερ¬ 
νίζονται τις ανθρωπιστικές και τις δημοκρατικές 
αξίες. 

Οι μαθητές: 

Επεξεργάζονται πληροφορίες και στατιστικά 
δεδομένα για την παραγωγή και την κατανά¬ 
λωση βασικών ειδών διατροφής σε παγκόσμια 
κλίμακα και κατανοούν ότι επιβίωση της ανθρω¬ 
πότητας εξαρτάται από την επάρκεια των αγα¬ 
θών αυτών. 


- Η γη ως ουράνιο σώμα: Το σχήμα και οι κινή¬ 
σεις της γης - ημέρα - νύχτα - εποχή. Στοιχει¬ 
ώδεις πληροφορίες για το ηλιακό μας σύστημα 
(ήλιος - σελήνη). 

- Το ανάγλυφο της γης: Βασικά στοιχεία για 
την ξηρά και τη θάλασσα (ήπειροι - ωκεανοί 
κ.τ.λ.) - αριθμητικά δεδομένα - συγκρίσεις (σύ¬ 
ντομη επανάληψη όσων διδάχτηκαν στην Ε’ 
τάξη). 

- Γεωφυσική εξέταση της γης: (γενικά και κατά 
ηπείρους παραστατικά) - το κλίμα της γης - τα 
σπουδαιότερα οικοσυστήματα (σύντομη επανά¬ 
ληψη όσων διδάχτηκαν στην Ε' τάξη). 


- Ο πληθυσμός της γης: κατανομή - πυκνότητα 
αριθμητικά στοιχεία - εξέλιξη. Ομάδες λαών, 
πολιτισμοί, γλώσσες, θρησκείες (αριθμητικά δε¬ 
δομένα - γεωγραφική κατανομή - εισαγωγικό 
κεφάλαιο). 

- Λαοί και κράτη: Πολιτική εξέταση γενική και 
κατά ηπείρους με έμφαση στην Ευρώπη και στις 
χώρες της Μεσογείου - Τα σπουδαιότερα πολι¬ 
τεύματα - συνασπισμοί. 

(Σύντομη επανάληψη - διεύρυνση όσων διδά¬ 
χτηκαν στην Ε' τάξη). 


- Δισεκατομμύρια άνθρωποι χρειάζεται να δια- 
τραφούν: στατιστικά δεδομένα για την παρα¬ 
γωγή και την κατανάλωση βασικών ειδών δια¬ 
τροφής σε παγκόσμια κλίμακα και στην Ελλάδα 
(σιτάρι, ρύζι, φρούτα, λαχανικά, κρέας, γάλα, 
ψάρια κ.τ.λ.). 



2. Παραγωγή βιομηχανι¬ 
κών προϊόντων (βιομηχανία) 


Γ. ΣΥΓΚΟΙΝΩΝΙΕΣ - 
ΜΕΤΑΦΟΡΕΣ (ΑΝΤΑΛΛΑ¬ 
ΓΕΣ) 

1. Συγκοινωνίες και μετα¬ 
φορές 


2. Ανταλλαγές προϊόντων 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αναζητούν τους λόγους για τους οποίους η 
μεγάλη παραγωγή αγαθών διατροφής γίνεται σε 
ορισμένες περιοχές της γης και κατανοούν, με 
την ανάλυση συγκεκριμένων παραδειγμάτων, 
τους τρόπους εκμετάλλευσης του φυσικού πλού¬ 
του στις διάφορες χώρες της γης. 

Ολοκληρώνουν τις γνώσεις τους για την ανά¬ 
πτυξη της γεωργίας, της κτηνοτροφίας και της 
αλιείας της χώρας τους, σε σχέση με τα διεθνή 
δεδομένα και τις προοπτικές του μέλλοντος. 

Διαπιστώνουν με τη βοήθεια πληροφοριών, 
συγκριτικών στατιστικών δεδομένων κ.τ.λ. ότι η 
παραγωγή και η κατανάλωση αγαθών διατρο¬ 
φής δεν είναι η ίδια σε όλες τις χώρες. 

Συνειδητοποιούν το γεγονός της άνισης κατα¬ 
νομής των αγαθών στον κόσμο, εκτιμούν τις συ¬ 
νέπειες που έχει η κατανομή αυτή για ορισμένους 
λαούς καθώς και τις συνέπειες της υπερκατανά¬ 
λωσης και ευαισθητοποιούνται ανάλογα. 

Οι μαθητές: 

Κατανοούν ότι στην εποχή μας τα βιομηχα¬ 
νικά αγαθά είναι καθοριστικά για τη ζωή του αν¬ 
θρώπου και επεξεργάζονται πληροφορίες καΐ' 
στατιστικά δεδομένα για την παραγωγή και την 
κατανάλωση βιομηχανικών προϊόντων σε πα¬ 
γκόσμια κλίμακα. 

Εισάγονται στην έννοια της βιομηχανικής πα¬ 
ραγωγής και της ανάπτυξης, αναλύοντας σχε¬ 
τικά παραδείγματα από τη χώρα τους και άλλες 
περιοχές της γης. 

Διαπιστώνουν ότι η μεγάλη βιομηχανική πα¬ 
ραγωγή γίνεται σήμερα σε ορισμένα κράτη (βιο¬ 
μηχανικά κράτη) και συνειδητοποιούν τις συνέ¬ 
πειες, θετικές και αρνητικές, που έχει το γεγονός 
αυτό για τους άλλους λαούς. 

Ολοκληρώνουν τις γνώσεις τους για τη βιο¬ 
μηχανία της χώρας τους και εκτιμούν τη σημα¬ 
σία της για την πρόοδο και την ευημερία του ελ¬ 
ληνικού λαού. 

Οι μαθητές: 

Διαπιστώνουν με την ανάλυση συγκεκριμένων 
παραδειγμάτων την ανάγκη της επικοινωνίας 
και των ανταλλαγών στις ανθρώπινες ομάδες 
και τους λαούς. 

Επεξεργάζονται πληροφορίες και στατιστικά 
μεγέθη και δεδομένα για τις συγκοινωνίες και 
τις μεταφορές στην Ελλάδα και στον κόσμο ολό¬ 
κληρο. 

Κατανοούν τη σημασία που έχει η ανάπτυξη 
της συγκοινωνίας και των μεταφορών για την 
πρόοδο, την ευημερία και την (αλληλοκατανόηση 
των λαών. 

Οι μαθητές: 

Επεξεργάζονται, σε σχέση με την.ενότητα Γ1, 
πληροφορίες για τις ανταλλαγές αγαθών σε όλον 
τον κόσμο και στην Ελλάδα και κατανοούν τη 
σημασία των ανταλλαγών αυτών για την πρόοδο 
και την ευημερία της ανθρωπότητας. 

Εξηγούν το γεγονός της μεταφοράς και της 
συσσώρευσης αγαθών κυρίως στις αναπτυγμένες 
χώρες και αξιολογούν τις συνέπειες που έχει 
αυτή η κατανομή για τους άλλους λαούς. 

- Παραγωγή γεωργικών προϊόντων σε σπου¬ 
δαίες περιοχές της γης - τρόποι γεωργικής 
εκμετάλλευσης: σιτάρι, ρύζι, φρούτα, λαχανικά 
κ.τ.λ. 

- Παραγωγή κτηνοτροφικών προϊόντων τρόποι 
εκμετάλλευσης: Κατά την έννοια της παρ. 2. 

- Η εκμετάλλευση των θαλασσών για την παρα¬ 
γωγή αλιευμάτων: Επίσης κατά την παράγρ. 2. 

- Η γεωργία, η κτηνοτροφία και η αλιεία στην 
Ελλάδα: τρόπο εκμετάλλευσης, παραγωγή, κα¬ 
τανάλωση, εξαγωγές κ.τ.λ. - σημασία για την 
προόδο και την ευημερία του ελληνικού λαού. 

- Παραγωγή, κατανομή και κατανάλωση αγα¬ 
θών διατροφής στον κόσμο: Στατιστικός πίνακας 
και πληροφορίες αναπτυγμένα, υπανάπτυκτα 
κράτη - υπερκατανάλωση - υποσιτισμός - φτώ¬ 
χεια - προβλήματα και κίνδυνοι. 


- Παραγωγή και κατανάλωση βιομηχανικών 
προϊόντων: Αριθμητικά και στατιστικά στοιχεία 
για την παραγωγή και την κατανάλωση βιομη¬ 
χανικών ειδών σε παγκόσμια κλίμακα και στην 
Ελλάδα (ενδεικτικά). 

- Προϋποθέσεις βιομηχανικής ανάπτυξης και 
παραγωγής: χώρος, εγκαταστάσεις, πρώτες 
ύλες - ενέργεια - εργατικό δυναμικό - διακί¬ 
νηση προϊόντων - κατανάλωση (ανάλυση συγκε¬ 
κριμένων παραδειγμάτων από την Ελλάδα και 
αλλού). 

- Μεγάλα βιομηχανικά κράτη και βιομηχανικές 
περιοχές: παραγωγή - διακίνηση αγοράς - κα¬ 
τανάλωση - εκμετάλλευση ,πλουτοπαραγωγι- 
κών πηγών - ανταλλαγή προϊόντων - αναπτυγ¬ 
μένες - μη αναπτυγμένες χώρες - προβλή¬ 
ματα. 

- Η βιομηχανία στην Ελλάδα: εξέλιξη της ελλη¬ 
νικής βιομηχανίας - κυριότερες βιομηχανίες - 
προοπτικές σημασία της βιομηχανίας για την 
πρόοδο της χώρας. 

- Συγκοινωνίες και μεταφορές στην Ελλάδα και 
σε όλον τον κόσμο: κυριότερες χερσαίες αρτηρίες 

- θαλάσσιοι δρόμοι - έργα - διώρυγες - λιμάνια 

- αεροπορικές συγκοινωνίες - στατιστικά δεδο¬ 
μένα για τις μεταφορές κ.τ.λ. (ανάλυση παρα¬ 
δειγμάτων) - επικοινωνίες. 

- Σημασία της επικοινωνίας και των ανταλλα¬ 
γών ανάμεσα στους λαούς: ανταλλαγές - οικο¬ 
νομική και πολιτιστική πρόοδος τουρισμός - αλ- 
ληλογνωριμία, κατανόηση κ.τ.λ. 


- Ανταλλαγές αγαθών σε όλο τον κόσμο και 
στην Ελλάδα: εμπόριο - μεταφορά προϊόντων - 
συγκέντρωση αγαθών σε ορισμένες χώρες (πα¬ 
ραστατικά συγκριτικά στοιχεία) - συνέπειες. Ει¬ 
σαγωγές και εξαγωγές στην Ελλάδα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Δ. ΜΕΓΑΛΑ ΠΡΟΒΛΗ¬ 
ΜΑΤΑ ΤΗΣ ΑΝΘΡΩΠΟ¬ 
ΤΗΤΑΣ 

1. Φτώχεια καί πείνα στον 
κόσμο 


2. Ο κίνδυνος πυρηνικής 
καταστροφής 


3. Η καταστροφή και η μό¬ 
λυνση του περιβάλλοντος 
(απειλή για την ανθρωπό¬ 
τητα) 


Ε. Η ΕΛΛΑΔΑ ΚΑΙ Ο 
ΚΟΣΜΟΣ 


Οι μαθητές: 

- Επεξεργάζονται πληροφορίες για τη φτώχεια 
και την αθλιότητα που υπάχει σε ορισμένες χώ¬ 
ρες του κόσμου και κατανοούν, ότι αυτό οφείλεται 
στην υπανάπτυξη και την άνιση κατανομή των 
αγαθών μεταξύ των λαών. 

- Συνειδητοποιούν ότι τα προβλήματα αυτά 
αφορούν όλους τους λαούς της γης και προβλη¬ 
ματίζονται για τους τρόπους με τους οποίους 
μπορούν να αντιμετωπιστούν. 

-Αισθάνονται αλληλεγγύη απέναντι στους συ¬ 
νανθρώπους τους και υποφέρουν, άσχετα από 
φυλή και ενότητα, και αποκτούν τη διάθεση και 
τη θέληση να τους συμπαρασταθούν και να τους 
βοηθήσουν. 

Οι μαθητές: 

-Αποκτούν βασικές γνώσεις για.τους πολιτι¬ 
κούς και τους στρατιωτικούς συνασπισμούς 
στους οποίους χωρίζεται η ανθρωπότητα και για 
τις συνέπειες που έχουν για όλους τους ανθρώ¬ 
πους ο διεθνής ανταγωνισμός και οι εξοπλι¬ 
σμοί. 

- Συνειδητοποιούν τον κίνδυνο που διατρέχει η 
ανθρωπότητα από την έκρηξη πυρηνικού πολέ¬ 
μου και εκτιμούν τη σημασία της ειρηνικής συνύ¬ 
παρξης και της συνεργασίας όλων των λαών της 

γης· 

Οι μαθητές: 

- Αναλύουν και εξηγούν, σε σχέση με όσα έμα¬ 
θαν μέχρι τώρα σε συνδυαμσό με το θέμα 8.3.5., 
δεδομένα για τη μόλυνση κάι την καταστροφή 
του περιβάλλοντος στη χώρα τους και σε παγκό¬ 
σμια κλίμακα. 

- Συνειδητοποιούν τον κίνδυνο που διατρέχει η 
ανθρωπότητα από την καταστροφή και τη μό¬ 
λυνση του περιβάλλοντος και αποκτούν τη διά¬ 
θεση και τη θέληση, ως άτομα και ως μέλη της 
κοινωνίας, να συνεισφέρουν στην προστασία του. 
Οι μαθητές: 

- Εξετάζουν, σε σχέση με όσα έμαθαν μέχρι 
τώρα, συνολικά στην Ελλάδα και κατανοούν τη 
θέση και το ρόλο της σε όλο τον κόσμο και ειδικό¬ 
τερα στη Μεσόγειο και την Ευρώπη. 

- Επεξεργάζονται πληροφορίες για την οικονο¬ 
μική, πολιτική και πολιτιστική εξέλιξη της σύγ¬ 
χρονης Ελλάδας, επισημαίνουν τα προβλήματα 
και διαβλέπουν τις προοπτικές του μέλλοντος. 

- Εκτιμούν τις προσπάθειες και τη συνεισφορά 
των προγόνων και των συγχρόνων τους, αισθά¬ 
νονται αγάπη για την πατρίδα τους και απο¬ 
κτούν τη διάθεση και τη θέληση να συνεισφέρουν 
και αυτοί στην προόδο και. την προκοπή της 
χώρα τους. 


- Εκατομμύρια άνθρωποι στον κόσμο πεθαίνουν 
από την πείνα και τις αρρώστιες: στοιχεία για 
την πείνα και τις αρρώστιες στις διάφορες υπανά¬ 
πτυκτες κυρίως χώρες - περίθαλψη - εκπαί¬ 
δευση - κατοικία (συγκριτικά δεδομένα σε σχέση 
με τις αναπτυγμένες χώρες) - υπερκατανάλωσή 

- υποσιτισμός κτλ. αξιοποίηση πλουτοπαραγω- 
γικών πηγών. 


- Πολιτικοί και στρατιωτικοί συνασπισμοί - κίν¬ 
δυνοι για τη διεθνή ειρήνη ο ρόλος του ΟΗΕ - 
εξοπλισμοί- ο κίνδυνος πυρηνικού πολέμου. 


- Η καταστροφή και η μόλυνση του περιβάλλο¬ 
ντος απειλεί την ανθρωπότητα: ανάλυση συγκε¬ 
κριμένων παραδειγμάτων από τη μόλυσνη και 
την καταστροφή του περιβάλλοντος - μέτρα (σε 
συνδυασμό με το θέμα 8.3.5) 


- Η θέση και ο ρόλος της*Ελλάδας στο σύγχρονο 
κόσμο: Σημασία της γεωγραφικής θέσης της 
χώρας - ο ρόλος της στη διεθνή κοινότητα - 
σχέσεις και ανταλλαγές με τους άλλους λαούς - 
Η Ελλάδα ως μέλος της Ευρωπαϊκής κοινότη¬ 
τας - προοπτικές του μέλλοντος. 

- Πολιτική - οικονομική και πολιτιστική εξέλιξη 
της σύγχρονης Ελλάδας - Η ΕΟΚ (γενικά). 


Άρθρο 2 

Η ισχύς του παρόντος αρχίζει από το σχολικό έτος 1989- 

199 °. 

Στον Τπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 


Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


